تورکیه-‌نین میللی مودافعه ناظیری حولوصی آکار آنادولو خبر آژانسی‌‌نین رداکتور ماساسی‌نین قوناغی اولدو.
آکار آتن حکومتی‌نین زامان-زامان یونانیستانین دوغوسونداکی قورو سولارینی 12 میله چیخارتما جهدلرینه قارشی تورکیه‌-نین و تورک سلاح‌لی قوه‌لری‌نین موضعی‌نین چوخ دقیق اولدوغونو سؤیله‌دی.
آکار: "تورکیه‌نین حقوق و منافع‌لرینه ضد قرار آلینارسا، بونا قارشی لازیمی تدبیرلر گؤرریک" دئدی.
تورکیه و یونانیستانین بیر-بیری‌لری‌نین حاق‌لارینا تجاوز ائتمه‌مه‌سی‌نین و موقاویله‌لره حؤرمت گؤسترمه‌سی‌نین دوغرو اولدوغونو سؤیله‌ین آکار بو مسئله‌ده ساغلام دوشونجه‌نین حاکم اولماسی‌نین واجیب‌لیگینه دقت چکدی.
مودافعه ناظیری تورکیه‌نین و قوزیی قیبریس تورک جمهوریتی نین اولمادیغی هئچ بیر لاییحه‌نین بو بؤلگه‌ده اوغورلو اولماسی‌نین مومکون اولمادیغینی وورغولادی.
یونانیستان طرفیندن آک دنیزی‌نین دوغوسوندا تورک گمی‌لرینه قارشی زامان-زامان حیاتا کئچیریلن مزاحمت لره توخونان آکار بولگه ده تورکیه دؤیوش گمی‌لری‌نین لازیمی قورومانی تامین ائتدیگینی، یئنی بیر مزاحمته هئچ واخت ایمکان وئرمه‌یه‌جک‌لرینی بیلدیردی.
